**LAZDIJŲ RAJONO SAVIVALDYBĖS TARYBA**

**SPRENDIMAS**

 **DĖL UAB „ELVINTA“ NEKILNOJAMOJO TURTO MOKESČIO**

2021 m. vasario 26 d. Nr. 34-681

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi ir atsižvelgdama į UAB „Elvinta“ 2021-02-17 prašymą „Finansinei paramai gauti dėl COVID-19 sukeltų padarinių“, Lazdijų rajono savivaldybės taryba nusprendžia:

1. Sumažinti 25 procentais UAB „Elvinta“ nekilnojamojo turto mokestį už 2020 metus.
2. Įpareigoti Lazdijų rajono savivaldybės administraciją per 5 darbo dienas informuoti Kauno apskrities valstybinę mokesčių inspekciją apie priimtą sprendimą.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ona Kasparavičienė, tel. 8 682 31 189

**LAZDIJŲ RAJONO SAVIVALDYBĖS TARYBOS SPRENDIMO PROJEKTO „DĖL**

**UAB „ELVINTA“ NEKILNOJAMOJO TURTO MOKESČIO“**

**AIŠKINAMASIS RAŠTAS**

2021 m. vasario 25 d.

Lazdijų rajono savivaldybės tarybos sprendimo projektas „Dėl UAB „Elvinta“ nekilnojamojo turto mokesčio“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi ir atsižvelgiant į UAB „Elvinta“ 2021-02-17 prašymą „Finansinei paramai gauti dėl COVID-19 ligos sukeltų padarinių“.

 ***Šio sprendimo projekto tikslas*** – sumažinti 25 procentais UAB „Elvinta“ nekilnojamojo turto mokestį už 2020 metus.

2021-02-17 buvo gautas UAB „Elvinta“ prašymas, kuriame prašoma atleisti nuo nekilnojamojo turto mokesčio už nekilnojamąjį turtą, esantį Gėlyno g. 17, Lazdijų m., Lazdijų r. sav.

Karantino laikotarpis tęsėsi 3 mėn. arba 1/4 metų, tai ir metinį nekilnojamojo turto mokestį siūloma sumažinti analogiškai. UAB „Elvinta“ nekilnojamojo turto mokestis už 2020 m. yra 2090 eurų. Sumažinus šį mokestį 25 proc., savivaldybės biudžetas netektų 522,5 eurų pajamų iš nekilnojamojo turto mokesčio.

***Kaip šiuo metu yra sprendžiami projekte aptarti klausimai***­ – nekilnojamojo turto mokestis turi būti sumokėtas mokestiniam laikotarpiui pasibaigus iki kitų metų vasario 15 d.

***Kokių pozityvių rezultatų laukiama*** – atleidus nuo nekilnojamojo turto mokesčio, bus suteikta mokestinė lengvata verslo subjektui.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – prognozuotos savivaldybės biudžeto pajamos iš nekilnojamojo turto mokesčio sumažės 522,5 eurų.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vyresn. specialistė Ona Kasparavičienė.